**Д О Г О В О Р**

за обществена поръчка с предмет:

 „**Доставка на папки за картотека за нуждите на ЦУ на МВнР“.**

**МИНИСТЕРСТВО НА ВЪНШНИТЕ РАБОТИ**, гр. София 1113, ул. „Александър Жендов” № 2, БУЛСТАТ 000695228, представлявано от Мая Андонова-Генова, директор на дирекция „Управление на собствеността и материално-техническо осигуряване” на МВнР и упълномощен възложител, съгласно Заповед № 95-00-390/21.09.2017 г. на министъра на външните работи, и Искра Григорова-Зоровска – главен счетоводител, наричано по-долу за краткост **„ВЪЗЛОЖИТЕЛ”,** от една страна, и

................................................................, със седалище и адрес на управление: ................................................................................................................................................, ЕИК:………………, представлявано от *........................................(посочва се качеството на лицето подписващо договора)*, наричано по-долу за краткост **„ИЗПЪЛНИТЕЛ“,** от друга страна,

след проведена процедура по чл. 82, ал. 3 от Закона за обществените поръчки (ЗОП) във връзка с чл. 1, ал. 2 от сключено от Централния орган за покупки, съгласно ПМС № 385/2015 г., Рамково споразумение № СПОР-5/02.06.2020 г. с предмет: „Доставка на канцеларски материали за органите на изпълнителната власт и техните администрации“ по Обособена позиция № 1 на централизирана обществена поръчка с УИН: 00210-2019-0025, наричано по-нататък „Рамковото споразумение”, на основание чл. 82, ал. 4, т. 5 от ЗОП и Решение № ............................ от ..................................г. на **ВЪЗЛОЖИТЕЛЯ** за определяне на **ИЗПЪЛНИТЕЛ**, се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извършва доставкина папки за картотека: [КМ-Па25] Папка за картотека: външен пластмасов гребен, вътрешен пластмасов държач за документи, от картон, мин. 250 кр кв м. за документи с размери А4, съгласно позиция № 97 от Техническата спецификация на ЦОП и от Техническото предложение на **ИЗПЪЛНИТЕЛЯ**, приложени към Рамково споразумение № СПОР-5/02.06.2020 г., и съгласно Техническото и Ценовото предложение на **ИЗПЪЛНИТЕЛЯ**, съдържащи се в електронна преписка на Мини-процедура (вътрешен конкурентен избор) № 2447 в СЕВОП и представляващи Приложения №№ 2 и 3 - неразделна част от настоящия договор.

**(2)** Папките за картотека по ал. 1 ще бъдат наричани по-нататък „**артикул/и**” или „**стока/и**”.

**Чл. 2.** Настоящият договор влиза в сила от момента на неговото сключване и е със срок на изпълнение до достигане на максималната му стойност, но не по-късно от 24 месеца, считано от датата на сключването му.

**ІI. КАЧЕСТВО НА СТОКИТЕ И ОПАКОВКА.**

**Чл. 3.** Доставяните артикули следва да са оригинални, неупотребявани и да отговарят на условията и изискванията на рамковото споразумение, Техническата спецификация на **ВЪЗЛОЖИТЕЛЯ,** Техническото и Ценовото предложение на **ИЗПЪЛНИТЕЛЯ**, представляващи неразделна част от настоящия договор. Когато е приложимо, при поискване от **ВЪЗЛОЖИТЕЛЯ,** **ИЗПЪЛНИТЕЛЯТ** е длъжен да представи документите, доказващи качеството на стоките, както и техния произход: сертификати за произход и качество на доставените стоки, декларации за съответствие, информационен лист за безопасност и други.

**Чл. 4.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение, в съответствие с посочените в ***Раздел IIІ*** отРамковото споразумение изисквания.

**ІІІ. ЦЕНА И УСЛОВИЯ НА ПЛАЩАНЕ**

**Чл. 5.** **(1)** Максималната стойност на договора е до **……….. лв.** (*словом:* ……………) **без ДДС**, съгласно посочената обща цена в Ценовото предложение на **ИЗПЪЛНИТЕЛЯ** – Приложение № 3,неразделна част от настоящия договор.

**(2)** Единичната цена за артикулите, посочена в Ценовото предложение – Приложение № 3, неразделна част от договора, е окончателна за срока на изпълнение на договора и не подлежи на промяна, освен в предвидените в закона случаи.

 **(3)** Единичната цена включва всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки и други до мястото за доставка, посочено в чл. 7.

**Чл. 6. (1)** За всяка извършена доставка се съставя двустранен приемо-предавателен протокол, подписан от страните.

**(2)** Цената на артикулите по конкретната заявка се заплаща от **ВЪЗЛОЖИТЕЛЯ** в срок до 30 (тридесет) дни от подписването на двустранен приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура, в която изрично е упоменат номерът на договора.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ;

BIC:…………… ;

 IBAN:…………………………..;

 Титуляр на сметката: ……………………………….

**ІV. МЯСТО И СРОКОВЕ НА ДОСТАВКА**

**Чл. 7.** Артикулите, предмет на доставка по този договор, се доставят на следния адрес на **ВЪЗЛОЖИТЕЛЯ: гр. София, ул. „Александър Жендов“ № 2, МВнР – Централно управление.**

**Чл. 8.** Срокът за доставка на артикулите е до 2 (два) дни от подаване на заявката.

 **(1) ВЪЗЛОЖИТЕЛЯТ** не се ангажира да заявява доставки за максималната стойност на договора и ще заявява доставки на различни количества в зависимост от потребностите си за срока на изпълнение на договора по чл. 2.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълнява договора и доставките по него качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяна на всяка некачествена, непълна или дефектна доставка по реда и в сроковете, определени в този договор;

3. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

4. да не приеме и върне на **ИЗПЪЛНИТЕЛЯ** повредениартикули, доставени без опаковка или неотговарящи на някои от посочените от **ВЪЗЛОЖИТЕЛЯ** изисквания.

**Чл. 10.** **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** артикули по реда и при условията на настоящия договор;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 12. ИЗПЪЛНИТЕЛЯТ** се задължава:

1. да доставя стока, която съответства по количество, качество, описание и опаковка на посоченото в настоящия договор и на приложената към договора оферта;

2. да доставя стока, която съответства на изискванията на Техническата спецификация на артикула, съдържаща се в образеца на Техническото предложение в СЕВОП;

3. да осъществява доставките до мястото по чл. 7 за своя сметка;

4. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 18;

5. да заменя за своя сметка артикули, доставени без опаковка и/или несъответстващи на други изисквания, съгласно настоящия договор;

6. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

7. да предостави необходимата техническа документация към артикулите, когато такава се предоставя от производителя;

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл.13.** Уведомленията между страните, в това число и заявките за доставка, се извършват в писмена форма.

**Чл.14.** Упълномощените лица за изпълнение на дейностите по този договор са както следва:

1. За ВЪЗЛОЖИТЕЛЯ: Име, длъжност, телефон, факс, e-mail, адрес:

1. За ИЗПЪЛНИТЕЛЯ: Име, длъжност, телефон, факс, e-mail, адрес:

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 15.** **(1)** При подписване на договора **ИЗПЪЛНИТЕЛЯТ** предоставя гаранция за добро изпълнение в размер на …………. лв. (*словом:* …………………….), представляващи 5 % (пет процента) от максималната стойност на договора без ДДС.

 **(2)** При точно и пълно изпълнение на договора гаранцията за изпълнение се освобождава (възстановява) в пълен размер в рамките на 30 (тридесет) календарни дни след извършване на последното плащане по чл. 6, ал. 2 от договора.

### (3) ВЪЗЛОЖИТЕЛЯТ може да се удовлетвори от гаранцията в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(4)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 16.** Обслужването на банковата гаранция/застраховката, таксите и други плащания по нея, банковите преводи, комисионните, както и поддържането на банковата гаранция/застраховката за целия период на действие на договора, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 17.** Предаването и приемането на всяка доставка на мястото по чл. 7 се извършва с двустранно подписан приемо-предавателен протокол. В протокола трябва да са посочени видът и количеството на доставените артикули. Доставките се извършват в рамките на работното време на **ВЪЗЛОЖИТЕЛЯ**.

**X. РЕКЛАМАЦИИ.**

**Чл. 18.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или да замени стоките с нови със същите или по-добри характеристики, ако недостатъкът ги прави негодни за използване по предназначение, в срок до 2 дни от уведомлението.

**Чл. 19.** Всички разходи, свързани с подмяната, транспорта и други, на некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

**ХІ. НЕУСТОЙКИ И ОБЕЗЩЕТЕНИЯ. ПРЕКРАТЯВАНЕ НА ДОГОВОРА.**

**Чл. 20.** Ако **ИЗПЪЛНИТЕЛЯТ** не изпълни възложена доставка или част от нея, или изискванията за нея, съгласно договора, в установения по договора срок, същият дължи на **ВЪЗЛОЖИТЕЛЯ** за всеки конкретен случай неустойка в размер на 5 % (пет процента) от стойността на дължимата доставка без ДДС, но не повече от 10 % (десет процента) от максималната стойност на договора без ДДС.

**Чл. 21.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2 % (два процента) от стойността на дължимата доставка без ДДС за всеки просрочен ден, но не повече от 10 % (десет процента) от максималната стойност на договора без ДДС.

**Чл. 22.** При забава в плащането **ВЪЗЛОЖИТЕЛЯТ** дължи неустойка в размер на 0.05 % от дължимата сума за всеки ден закъснение, но не повече от 2 % (два процента) от максималната стойност на договора без ДДС.

**Чл. 23. ВЪЗЛОЖИТЕЛЯТ** има право да прихване дължимите обезщетения и неустойки от сумите, дължими на **ИЗПЪЛНИТЕЛЯ** за доставените артикули, или от гаранцията за изпълнение.

**Чл. 24**. **(1)** При неизпълнение на задълженията на която и да е от страните, изправната страна може да развали договора при условията и по реда на чл. 87 и следващите от ЗЗД.

 **(2)** Страните имат право да прекратят действието на договора по взаимно съгласие.

**XІI. ДРУГИ УСЛОВИЯ**

**Чл. 25.** Настоящият договор е подписан в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 26.** Неразделна част от настоящия Договор са следните приложения, намиращи се в СЕВОП:

* Приложение № 1 – Техническа спецификация на **ВЪЗЛОЖИТЕЛЯ**;
* Приложение № 2 - Техническо предложение на **ИЗПЪЛНИТЕЛЯ** в електронна преписка на Мини-процедура (вътрешен конкурентен избор) № 2447 в СЕВОП.
* Приложение № 3 – Ценово предложение на **ИЗПЪЛНИТЕЛЯ** в електронна преписка на Мини-процедура (вътрешен конкурентен избор) № 2447 в СЕВОП.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**ДИРЕКТОР НА ДИРЕКЦИЯ „УС и МТО“**

**И УПЪЛНОМОЩЕН ВЪЗЛОЖИТЕЛ**

**съгласно Заповед № 95-00-390 от**

**21.09.2017 г. на министъра на**

**външните работи**

**ИСКРА ГРИГОРОВА - ЗОРОВСКА**

**ГЛАВЕН СЧЕТОВОДИТЕЛ**